Dragi učenici,

Ono pravo papirnato, rukom napisano staro pismo gotovo nitko više ne piše. Danas svi pišemo e-pisma (e-mail) i više ni ne razmišljamo o pošti kao mjestu za slanje poruka dragim ljudima. Nekada su ljudi imali samo pisma kao način komunikacije s dalekim dragim ljudima pa su pisma tjednima, čak i mjesecima, željno iščekivali kako bi barem malo s njima komunicirali.

Danas ćemo se malo prisjetiti kakva je to komunikacija pismom. Otvorite čitanke na stranici 164 te pročitajte što se na njoj nalazi o pismu i e-pismu (elektroničku komunikaciju smo već obradili i o tome i sami već puno toga znate). Pogledajte slikovni prikaz na vrhu 165 stranice koji prikazuje razvoj pisane komunikacije. Potražite na internetu podatke ili pitajte roditelje kako su se pisala i slala pisma i kome su se sve pisala.

Zatim u svoje bilježnice napišite pismo dragoj osobi, kome god želite. Pismo ima uvodni i zaključni pozdrav kao i svaka druga poruka, ali je puno opširnije nego e-pošta. Pisma su se mogla slati i primati puno sporije od e-pošte pa su stoga sadržavala puno više informacija, događaja i osjećaja. Zato i vi morate zamisliti kao da pišete pismo nekome dragome s kim se niste čuli mjesecima i želite im puno toga reći.

Svoja pisma uslikajte i pošaljite u inbox!